Sonos-bossen træder tilbage efter turbulent periode

Sonos’ administrerende direktør, Patrick Spence, har i dag valgt at fratræde sin stilling med øjeblikkelig virkning. Bestyrelsesmedlem Tom Conrad overtager rollen som midlertidig CEO, mens Sonos begynder jagten på en permanent afløser.

Beslutningen kommer efter otte måneders tumult, udløst af lanceringen af en fejlbehæftet og mangelfuld ny app i maj sidste år. Den kontroversielle app-lancering har medført massiv kritik fra kunder, faldende medarbejdermoral, fyringer og et alvorligt imageproblem for virksomheden.

“Vi ser dette som en ny begyndelse,” siger Sonos’ talsperson Erin Pategas til mediet The Verge og tilføjer, at virksomheden stadig er fuldt dedikeret til den nye app, som løbende er blevet forbedret.

Patrick Spence vil forblive i en rådgivende rolle frem til juni og modtage en samlet fratrædelsespakke på 1.875 millioner dollars. Han har været knyttet til virksomheden siden 2012.

Sonos står over for udfordringen med at genopbygge både medarbejdernes tillid og kundernes loyalitet, mens produktudviklingen fortsætter med fuld styrke. Det næste store produkt, en streamingvideospiller, forventes at blive virksomhedens næste skridt mod fremtiden. En enhed, der kommer til at kæmpe om pladsen under tv’et mod store spillere som Apple, Roku, Amazon og Google.

Læs mere om problemerne med den nye Sonos app:

Sonos går bodsgang efter app-shitstorm (02.10.2024).

Den gamle app kommer aldrig tilbage (23.08.2024).

Sonos overvejer app-retræte (15.08.2024).

Sonos-boss undskylder og lover bedring (26.07.2024).

Yousee Musik er tilbage i Sonos app’en (05.06.2024).

Ny Sonos app skaber shitstorm (10.05.2024).

Nu kommer der en helt ny Sonos-app (23.04.2024).

Sonos-bossen træder tilbage efter turbulent periode